ASMR

Tindak balas puncak deria berautonomi/kendiri (, disingkatkan kepada ASMR) adalah pengalaman sensasi meremang atau menyemut dirasai pada kulit yang biasanya tercetus pada kulit kepala bergerak ke bahagian tengkuk dan hulu tulang belakang. Kegiatan ini telah dibandingkan dengan sinestesia auditory-tactile dan mungkin muncul bersamaan dengan "sensasi frisson".

Ia sering dirangsang baik secara pendengaran atau penglihatan bahan media tertentu, dan tidak biasanya terjadi disebabkan kendalian perhatian yang disengajakan.

Penamaan 
Pembincangan mengungkapkan fenomena ini mula berakar dalam kalangan pencerap antara tahun-tahun 2007 dan 2010 di mana banyaknya mengaitkan hal tersebut dengan puncak syahwat dialami dalam kegiatan seks. Ia tidak disetujui sebahagian besar pengguna dunia maya yang nekad membezakan rasa euforia dan sifat menyantaikan hasil ASMR jauh dari rangsangan seks; namun, masih ada diterima segelintir penggiat yang menerima malah telah menerbitkan sendiri video berkandungan erotik dikategorikan sedemikian.

Pengungkapan fenomena ini mula dicetuskan tepat pada tahun 2010 oleh Jennifer Allen, salah satu penggiat fenomena ini dalam forum Internet steadyhealth.com menyentuh fenomena ini. Pengistilahan asalnya dalam bahasa Inggeris iaitu autonomous sensory meridian response dipilih berdasarkan kata-kata yang bermaksud atau memiliki makna spesifik berikut:
 Autonomous - spontan, bergerak sendiri, dengan atau tanpa kendalian luar
 Sensory - berkaitan dengan indera atau sensasi
 Meridian - menandakan puncak, klimaks, atau titik perkembangan tertinggi
 Response - merujuk pada pengalaman atau tindak balas disebabkan suatu kegiatan luaran mahupun dalaman

Allen semasa ditemubual dalam sebuah wawancara tahun 2016 menjelaskan bahawa peristilahan ini disengajakan dengan tujuan memberikan konotasi lebih objektif, selesa, dan klinikal untuk sensasi tersebut daripada istilah-istilah alternatif semasa lain yang diusulkan pada ketika itu.

Rujukan 

Budaya Internet
 
Fenomena
Fenomena internet